kardosdrur/scandi-wiki huggingface dataset:
SSD

SSD har flere betydninger:
 Solid State Drive – digitalt lagermedie
 Society System Decontrol eller SSD – amerikansk heavy metal band fra 1990erne
Holger Sørensen (arkitekt)

Holger Verner Sørensen (5. januar 1913 i Nivå – 12. oktober 1981) var en dansk modernistisk arkitekt.

Holger Sørensen var søn af smedemester Niels Andreas Sørensen og Alma Eleonora Andersen og gik på Kunstakademiets Arkitektskole 1931-38. 1947 vandt han den lille guldmedalje.

Allerede i studietiden fik han ansættelse hos G.B. Hagen 1932-34 og 1934-35 ved Hærens Bygningstjeneste, der havde en tegnestue med godt ry under bl.a. Georg Pfaffs ledelse. Fra 1935 arbejdede han for den ligeledes velrenommerede Søværnets Bygningstjeneste under Jens Kloks ledelse. Sørensen fortsatte karrieren inden for den nye enhed Forsvarets Bygningstjeneste, og han var i tidsrummet 1966-1978 overarkitekt med hovedansvar for Forsvarets bygninger bl.a. kaserner i Skive og Slagelse. Skive Kaserne fik tidssvarende rammer for officerer og meniges indkvartering under forhold, der kan minde om et kollegium. Antvorskov Kaserne fra 1972-74 er et moderne anlæg opført af betonelementer.

Fra denne tid stammer også Kollegieskolen i Jægersborg (1966) for Forsvarets Lægekorps, et moderne betonbyggeri, der i proportioner tager hensyn til den nærliggende fredede Jægersborg Kaserne fra 1700-tallet. For Rigshospitalet byggede han 1965 Reva-Centret på Tagensvej i København i en brutalistisk stil.

Sideløbende fik han opgaver på sin fødeegn, hvor han opførte han en række enfamiliehuse i en moderat dansk version af modernismen. Andre af hans værker er Strandvejsbiografen, nu Humle Bio, i funkisstil i Humlebæk (1938), Kirkestigården i Kokkedal (1941) og Stationspladsen i Nivå (1949).

I samarbejde med arkitekt Paulli Harder projekterede han desuden større bolig- og skolebyggeri i Sverige.

Han udstillede værker på Charlottenborg Forårsudstilling 1944, 1946 og 1947 og på Den Frie Udstilling 1947 samt i Stockholm 1949.

Holger Sørensen var tilsynsførende arkitekt for Holmens Kirke, medlem af Kunstnersamfundets og Akademiraadets jury og Ridder af Dannebrog. Han er begravet på Nivå Kirkegård.

Værker 

 Villa, Selmersvej 17, Hørsholm (1934)
 Villa, Lægårdsvej 58, Holstebro (1934)
 Villa, Strandvænget 14, Østerbro, København (1935)
 Strandvejen 189, Hellerup (1936)
 Villa, Danshøjvej 15, Valby (1938)
 Villa, Fruevej 8, Søborg (1938)
 Forretningsejendom, Hørsholmvej 63, Rungsted Kyst (1934)
 Strandvejsbiografen, nu Humle Bio, Ny Strandvej, Humlebæk (1938, ombygget)
 Kirkestigården, Kokkedal (1941)
 Atelier, Søbredden 16, Gentofte (1942)
 Villaer, Strandmarken 1 og 5, Humlebæk (1944)
 Stationspladsen, Nivå (1949)
 Ny Strandvej 129, Humlebæk (1949)
 Reva-Centret, Rigshospitalet, Tagensvej 22 (1968)
Som overarkitekt i Forsvarets Bygningstjeneste 1966-1978:
 Kollegieskolen, Jægersborg Kaserne (1966)
 Skive Kaserne, Sdr. Boulevard 15, Skive (1969)
 Antvorskov Kaserne, Charlottedal Allé 4, Antvorskov (1972-74)

Kilder 
 Poul Erik Skriver, "Holger Sørensen", i: Sys Hartmann (red.), Weilbachs Kunstnerleksikon, København: Rosinante 1994-2000.
 Kraks Blå Bog 1974
 
 

Arkitekter fra Danmark
Danskere i 1900-tallet
Riddere af Dannebrog
Modernistiske arkitekter
Personer i Kraks Blå Bog (afdøde)
Civile ansatte i Søværnet
Skibshæveværk

Skibshæveværk er en mekanisk indretning, der er konstrueret til at flytte et skib fra et niveau til et andet. Et hæveværk er en moderne udgave af en skibssluse.

Historie 

Siden mennesket begyndte at besejle de indre vandveje, har man forsøgt at løse problemet med at forcere niveauforskelle i terrænet. En af de simpleste metoder er en væltning, som man bl.a. brugte på Esrum Kanal, hvor man læssede varerne (i dette tilfælde tømmer) af ved en skrå plads, hvorefter det blev "væltet" 4,5 meter ned ad en skråning, og læsset over på andre pramme.

På et tidspunkt fandt man på at bygge sluser, der i et slusekammer flytter vand (med skib) op eller ned. Problemet med dette er, at det i sin grundform kræver store vandmængder, der tages fra den vandvej, som den ligger på. Dette førte til, at man overvejede andre muligheder, for at flytte skibene.

Typer af skibshæveværk

Tørhæveværk 
I et tørhæveværk flyttes skibet ved, at det placeres på en vogn, der herefter trækkes op ad skråningen. Undervejs er skibet ude af vandet, derfor kaldes det et tørhæveværk.

Vådhæveværk 
I et vådhæveværk flyttes skibet ved, at en sektion af vandvejen, en elevatorstol, indeholdende skibet flyttes. Dette kan gøres på flere måder, afhængigt af dels hvordan skibet vender og dels hvilket princip man bruger til, at flytte elevatorstolen:

Skibselevator 
En skibselevator virker i princippet på samme måde som en almindelig elevator, idet der her er en elevatorstol, i dette tilfælde fyldt med vand, der flyttes fra det ene niveau til det næste. Stolen kan flyttes vertikalt, som det ses på billedet fra Henrichenburg i Tyskland eller efter et rotationsprincip, som det ses ved Falkirk i Skotland.
I Tyskland findes der 4 elevatorer, 2 af den er igangværende. Heinrichenburg ved Datteln/Waltorp (Lukket) Rothensee ved Magdeburg er åbnet for turister i 2016. Niederfinow nordøst for Berlin, virksom. Løfter 34 meter. Verdens ældste igangværende, bygget 1934. Der bygges i øjeblikket en ny elevator ved siden af. Scharnebech ved Lüneburg. Tysklands største ( og indtil 2004 verdens største) løfter 38 meter. Er et dobbelt hæveværk altså 2 ved siden af – uafhængige – hinanden. Både Niederfinow og Scharnebech er konstrueret efter kontravægt princippet.
I Belgien blev der i 2004 indviet verdens største lodrette skibselevator ved byerne Strepy-Thieu, dette dobbelte hæveværk overvinder en højdeforskel på 74 meter.

Vandsliske 
Ved brug af en vandsliske flytter man elevatorstolen op (eller ned) ad en sliske ved hjælp af et snoretræk.

Vandskråning 
Endnu en mulighed er en vandskråning, hvor en skråning forbinder to dele af en kanal i forskellige niveauer. Den øverste kanal er lukket med en fastmonteret sluseport, den nedre del af kanalen er åben ind til skråningen. Når et skib skal op ad skråningen, placeres en bevægelig sluseport bag skibet, hvorefter sluseporten skubbes op ad skråningen med vandet fra kanalen og skibet beliggende i dette foran sig.

Kilder 

Vandtransport infrastruktur
Løfteudstyr
Søfart
Kanaler
Tøjstørrelser

Tøjstørrelser bruges til at skelne mellem store og små størrelser af tøj. Forskellige lande har hver deres system af størrelser og indenfor hver enkelt land er der også forskelle. Et EU-projekt er undervejs, der skal ensarte de forskellige måleenheder for tøjstørrelser i Europa.

Kilder 

Beklædning
Lister
Con Dao Lufthavn

Con Dao Lufthavn (IATA:VCS, ICAO:VVCS) ligger på Con Dao, province Ba Ria-Vung Tau, Vietnam.

Terminaler 
 Vietnam Air Services Company (Ho Chi Minh-byen)

Kilder 

Lufthavne i Vietnam
Tønder SF

Tønder Sportsforening (TSF) er en sportsforening i Tønder, indenfor fodbold, håndbold og atletik.
Tønder SF er en del af overbygningen FC Sydvest, klubbens eget 1. holdet i fodbold spiller i serie 2. Henning Enoksen var i 1960'erne med til at som spillende træner sikre klubben oprykning til Jyllandssserien og som træner til Danmarksserien.

Se også 
 :Kategori:Atleter fra Tønder SF

Fodboldklubber under DBU Jylland
Håndboldklubber i Danmark
Atletikklubber i Danmark
Etableret i 1920
SF
Holger Sørensen

Holger Sørensen kan henvise til flere personer:

 Holger Sørensen (grosserer) (1866-1932) – en dansk grosserer
 Holger Sørensen (fabrikant) (1876-1943) – en dansk erhvervsmand, grundlægger af Dandy i Vejle
 Holger Sørensen (arkitekt) (1913-1981) – en dansk arkitekt
 Holger Sørensen (borgmester) – borgmester i Horsens

Se desuden:
 Holger Kristian Sørensen (1908-1983) – en dansk direktør
 Holger Bagger-Sørensen – en dansk erhvervsleder
Joe "Jellybean" Bryant

Joseph Washington "Jellybean" Bryant (født 19. oktober 1954 i Philadelphia, Pennsylvania) er en amerikansk tidligere basketballspiller og nuværende basketballtræner. 

Bryant var fra 2005 til 2007 cheftræner i WNBA's Los Angeles Sparks. Han har været træner i Italien, Japan og Thailand. Han er far til Los Angeles Lakers-stjernen Kobe Bryant.

Basketballspillere fra USA
Antonio Tajani

Antonio Tajani (født 4. august 1953 i Rom) er en italiensk politiker, journalist og tidligere officer i det italienske luftvåben, som har været Italiens vicepremierminister og udenrigsminister siden 22. oktober 2022. Han var formand for Europa-Parlamentet fra 2017 til 2019, Europa-Kommissær fra 2008 til 2014 og medlem af Europa-Parlamentet fra 1994 til 2008 og igen fra 2014 til 2022, indtil han blev valgt ind i det italienske deputeretkammer.

Han var med til at stifte partiet Forza Italia i 1994 og derefter regional koordinator for partiet i Lazio fra 1994 til 2005.

Fra 2008 til 2010 var han næstformand og transportkommissær i den første Barroso-kommissionen, og fra 2010 til 2014 var han næstformand og kommissær for erhvervsliv og iværksætteri i Barrosos anden kommission.

Efter Silvio Berlusconis død 15. juli 2023 blev Tajani udnævnt til sekretær for Forza Italia og blev partiets leder.

Tajani besidder en bred europæisk erfaring. Han har udtrykt stærk interesse for transportsektoren med speciel fokus på flytransport, klima og trans-europæisk infrastruktur.

I et brev dateret 12. februar 2013 advarede miljøkommissær Janez Potočnik Tajani om "udbredte bekymringer om, at [bilers] ydeevne er blevet skræddersyet til at overholde testcyklussen uden hensyntagen til den dramatiske stigning i emissioner uden for dette snævre område." Tajani afviste at reagere eller rapportere om Potočniks bekymringer, indtil Volkswagen-emissionsskandalen bekræftede kommissærens bekymringer i 2015. Ved den efterfølgende EMIS-høring om emnet hævdede Tajani, at han ikke var blevet informeret om problemet på daværende tidspunkt.

Referencer

Eksterne henvisninger 

Politikere fra Italien
Medlemmer af Europa-Parlamentet fra Italien
Europa-Kommissærer fra Italien
Europa-Kommissærer 2004-2009
Europa-Kommissærer 2009-2014
Personer fra Rom
Windfeld

Windfeld er efternavnet på flere personer:

 Ib Windfeld (1875-1960) – en dansk landmand og inspektør
 Lars Windfeld (født 1962) – en tidligere dansk fodboldspiller
 Hanne Windfeld (født 1959) – en dansk skuespiller
 Peter Windfeld (1900-1973) – en dansk overkirurg

Windfeld-Hansen:
 Erik Windfeld-Hansen (1897-1975) – en dansk ingeniør
 Hans Windfeld-Hansen (1847-1931) – en dansk bankdirektør og politiker
 Holger Windfeld-Hansen (1888-1967) – en dansk fabrikant
 Ib Windfeld-Hansen (1845-1926) – en dansk belysningsdirektør
 J.A. Windfeld-Hansen (1855-1936) – en dansk farmaceut og fabrikant
 Marius Windfeld-Hansen (1850-1937) – en dansk fabrikant
Hans Windfeld-Hansen

Hans Windfeld-Hansen (16. december 1847 i Farup ved Ribe – 9. januar 1931) var en dansk bankdirektør og politiker, bror til J.A. og Marius Windfeld-Hansen.

Han var søn af møller Hans Hansen (død 1866) og hustru Karen Windfeld (død 1908), blev møller ligesom faderen, men blev i 1888 direktør for Ribe Diskontobank, som han bestyrede indtil 1929. 1885-97 og 1899-1909 sad han i Ribe Byråd og var 1880-1910 brandinspektør og fra 1905 repræsentant i Købstædernes Brandforsikring.

1910-18 sad han i Landstinget, valgt for Højre (fra 1915: Det Konservative Folkeparti). Han var Ridder af Dannebrog og Dannebrogsmand.

Kilder 
 Kraks Blaa Bog 1929

Personer fra Ribe
Riddere af Dannebrog
Landstingsmedlemmer fra Højre (1881-1915)
Landstingsmedlemmer i 1910'erne
Kommunalbestyrelsesmedlemmer fra Det Konservative Folkeparti
Bankdirektører fra Danmark
Personer i Kraks Blå Bog (afdøde)
Hans
Holger Windfeld-Hansen

Holger Jacob Windfeld-Hansen (31. marts 1888 i Vejle – 7. december 1967) var en dansk fabrikant og konsul.

Han var søn af konsul, direktør Marius Windfeld-Hansen og hustru f. Christensen, blev uddannet i England ved Manchester University og ved Manchester College of Technology og var bosat i Nordamerika 1909-14.

Hjemme igen blev han direktør for A/S Mogensen & Dessaus Væverier i Odense 1915-29 og var formand for bestyrelsen for og adm. direktør i Windfeld-Hansens Bomuldsspinderi A/S i Vejle fra 1929 til sin død.

Han var Ridder af Dannebrog, norsk vicekonsul for Odense Amt til 1929; nederlandsk vicekonsul i Vejle 1938, medlem af Akademiet for de Tekniske Videnskaber, af bestyrelsen og repræsentantskabet for Danmarks Nationalbank, af bestyrelsen for The International Federation of Cotton and Allied Textile Industries, Manchester og af bestyrelsen for A/S Danske Lloyd, formand for bestyrelsen for Financierings-Akts. af 1941 fra 1941 og for Konsul M. Windfeld-Hansens & Hustrus Legat samt Danmarks repræsentant i International Cotton Advisory Committee, Washington D.C., USA.

Kilder 
 Kraks Blå Bog 1957

Eksterne henvisninger 
 

Riddere af Dannebrog
Personer fra Vejle
Medlemmer af Akademiet for de Tekniske Videnskaber
Danskere i 1900-tallet
Personer i Kraks Blå Bog (afdøde)
Fabrikanter fra Danmark
Holger
Erik Windfeld-Hansen

Erik Windfeld-Hansen (13. maj 1897 i København – 15. marts 1975) var en dansk civilingeniør og direktør.

Ha var søn af fabrikant, cand.pharm. J.A. Windfeld-Hansen og hustru Jensine Marie f. Bertelsen, blev student fra Plockross' Skole 1915 og cand.polyt. (bygningsingeniør) i 1921.

Han var i værkstedspraksis ved F.L. Smidth & Co.'s værksteder samme år, var medindehaver af firmaet Theodor Møllers Olieraffinaderi i København 1922-29, adm. direktør for og medlem af bestyrelsen for A/S Theodor Møllers Olieraffinaderi fra 1929 (1930 ændret navn til A/S Dansk Mineraloliefabrik, der i 1964 ændredes til A/S Dutol-oil), medlem af bestyrelsen for Dansk Smøreolie A/S 1922-64, adm. direktør og medlem af bestyrelsen for A/S Dansk Tank-Import 1936, medindehaver af I/S Dansk Tank-Import 1941 og Windfeld-Hansen I/S.

Han var medlem af Brændselsolienævnet og af dettes arbejdsudvalg 1939 til dets ophævelse 1953, næstformand i styrelsen for Mineralolie Brancheforeningen 1932, formand 1952-65, derefter æresmedlem, næstformand i Mineralolie Brancheforeningens indkøbscentral 1941-46, medlem af Grosserer-Societetets repræsentantskab fra 1943 og af Sø- og Handelsretten 1952-67, medlem af bestyrelsen for A/S Windfeld-Hansens Bomuldsspinderi i Vejle fra 1949 og for Financieringsselskabet af 1941 fra 1950. Han var Ridder af Dannebrog.

Han blev gift 9. juni 1922 med Esther Susanna Levy (13. marts 1903 i København – ?), datter af forfatteren Louis Levy og hustru redaktør Clara Levy f. Larsen. Hans datter Hanne Windfeld-Hansen (født 1929) er mor til arkitekten Dorte Mandrup.

Kilder 
 Kraks Blå Bog 1974

Eksterne henvisninger 
 

Ingeniører fra Danmark
Riddere af Dannebrog
Danskere i 1900-tallet
Foreningsformænd fra Danmark
Personer i Kraks Blå Bog (afdøde)
Fabrikanter fra Danmark
Erik
Medlemmer af Sø- og Handelsretten
J.A. Windfeld-Hansen

Jens Anton Windfeld-Hansen (født 17. september 1855 i Ribe, død 17. august 1936) var en dansk farmaceut og fabrikant, bror til Hans og Marius Windfeld-Hansen.

Windfeld-Hansen var søn af møller Hans Hansen (død 1866) og hustru Karen Windfeld (død 1908) og født i Ribe. 1875 blev han uddannet cand.pharm. og var dernæst to år assistent hos Alfred Benzons kemiske fabrikker (Alfred Benzon A/S). Fra 1877 til 1893 var han ansat hos Steins Laboratorium. 1893-1918 var han interessent i oliefabrikken L.C. Glad & Co. Han var Ridder af Dannebrog.

13. januar 1894 ægtede han Jensine Marie f. Bertelsen. En søn var ingeniøren Erik Windfeld-Hansen.

Kilder 
 Kraks Blaa Bog 1929

Riddere af Dannebrog
Personer fra Ribe
Danskere i 1800-tallet
Danskere i 1900-tallet
Farmaceuter fra Danmark
Personer i Kraks Blå Bog (afdøde)
Fabrikanter fra Danmark
J.A.
Umayyade-kalifatets flag

Umayyade-kalifatets flag var, i hele kalifatets eksistensperiode, et grøn og hvidt flag.

Historiske flag
Umayyade-kalifatet
Steins Laboratorium

Steins Laboratorium, egentlig Eurofins Steins Laboratorium A/S, er et dansk laboratorium, der udfører analyser af foder- og gødningsstoffer samt levnedsmiddelanalyser – herunder kvalitets- og værdistofbestemmelse (se værdistof) til brug for fastlæggelse af priser ved mejeriernes afregning til mælkeproducenterne. Steins Laboratorium indgår nu i den internationale laboratoriegruppe Eurofins.

Oprindelsen til V. Steins Analytisk-kemiske Laboratorium fra 1867 skal findes i en institution, som blev oprettet 1857 under navnet S. Groth og Ørsteds Laboratorium. Farmaceut og senere titulær professor Valdemar Stein blev tilknyttet som assistent i 1859 og blev eneejer i 1865. Han drev laboratoriet indtil sin død.

Steins Laboratorium stod for officielle analyser for stat og kommuner, bl.a. cementundersøgelser fra 1878 samt kontrol med smør og margarine ifølge Margarineloven af 1888. I 1891 overlod staten ved lov alle statens undersøgelser af levnedsmidler til laboratoriet. Denne halvofficielle status gav påtegningen "Kontrolleret af Steins Laboratorium" en høj status som kvalitetsstempel på varer, også efter at den kommunale og statslige levnedsmiddelkontrol var blevet oprettet.

Laboratoriet blev i 2000 sammensluttet med Kvægbrugets Laboratorium og videreført som Steins Laboratorium. Året efter fusionerede det med Mjölkbedömnings Service Aktiebolag, der ejedes af Svensk Mjölk, og som netop havde opkøbt Svenska Mejerilaboratoriet i Lund. Fusionen var inspireret af dannelsen af det dansk-svenske Arla Foods.

Steins Laboratorium er ledende inden for levnedsmidler "fra-jord-til-bord" og havde efter køb af Hygiejnelaboratoriet i Tønder i 2002 og etablering af en afdeling i Polen over 400 ansatte. I 2005 overtog Steins Laboratorium Dansk Erhvervs Gartnerforenings Laboratorier og i 2006 Dansk Kvægs laboratorier. Mejeriforeningen og Svensk Mjölk solgte i 2006 Steins Laboratorium til Eurofins, en international laboratoriegruppe. Laboratoriet hedder nu Eurofins Steins Laboratorium A/S.

Eksterne henvisninger 
 Eurofins Laboratoriums hjemmeside 
 Studio Motljus Eurofins Steins Laboratorium bei YouTube

Etableret i 1857
Servicevirksomheder i Danmark
Usserød

Usserød er en bydel i Hørsholm byområde.

Historie 

Usserød var i ældre tid en landsby, der i 1682 talte 10 gårde; i tilknytning til landsbyen lå Usserød mølle.

Usserød udviklede sig til en fabriksby, efter at der i 1791 var blevet oprettet et valseværk og en klædefabrik. Disse blev 1802 overtaget af staten, der fra 1809 omdannede foretagendet til Usserød Klædefabrik med henblik på militærets forsyninger. Da fabrikken var på sit højeste, i 1814, beskæftigede den over 700 personer; i 1855 beskæftigede fabrikken ca. 175 personer, fortrinsvis bosat omkring virksomheden. Fra 1848 kom fabrikken umiddelbart under Krigsministeriet og blev herefter drevet for statens regning.

I 1897 opførtes Usserød Sygehus med 50 senge. I 1920erne havde byen foruden Den militære Klædefabrik (ikke at forveksle med Hørsholm Klædefabrik) og sygehus tillige skole, pigeskole, asyl, mølle og bryggeri.

I 1897 oprettedes en jernbanestation omtrent midt mellem Hørsholm og Rungsted syd for Usserød, og i de følgende årtier skete en kraftig befolkningsudvikling i tilknytning hertil, som efterhånden bredte sig nordpå og smeltede sammen med bydannelsen her.

I Usserød findes i dag flere velbevarede arbejderboliger fra 1800-tallet, men ellers er bydelen præget af villabebyggelse og af etagebebyggelsen Ådalsparken fra ca. 1970.

Usserød var helt frem til 1938 en del af Birkerød Sogn. De første ønsker om at blive en del af Hørsholm kom frem i 1868. Det mere velstående Hørsholm var dog ikke specielt interesserede i at få de mange arbejdere og mindrebemidlede indlemmet. En folkeafstemning fælles for Birkerød, Blovstrød og Hørsholm sogne blev dog besluttet af Indenrigsministeriet i 1935 og gennemført i 1936. Resultatet blev 1674 ja- og 1093 nej-stemmer, deraf var de 946 nej-stemmer fra Hørsholm. I Usserød var der 701 ja- og 7 nej-stemmer og Usserød blev en del af Hørsholm den 1. april 1938. 

I 1930 havde Usserøds indbyggere følgende erhvervsfordeling:

Usserød hørte dermed til blandt de byområder i datiden, der havde flest sysselsat ved industri.

Befolkningsudvikling 

Befolkningsudviklingen i Usserød bydel var følgende:

Udviklingen viser en forholdsvis jævn vækst gennem hele den første tredjedel af 1900-tallet. Usserød voksede herefter sammen med Hørsholm-Rungsted byområde, og befolkningsforholdene blev ikke mere opgjort særskilt.

Noter 

Bydele i Hørsholm
Marcello Bacciarelli

Marcello Bacciarelli (født 16. februar 1731 i Rom, død 5. januar 1818 i Warszawa) var en italiensk barokmaler.

Bacciarelli begyndte sine studier i Rom og havde sin første udstilling i Dresden ved hoffet hos Frederik August I af Sachsen. I 1756 rejste han til Warszawa og blev her en god bekendt til Stanisław Antoni Poniatowski af Polen, den senere polske konge. I 1764 var han på rejse til Wien, hvor han også mødte kejserinde Maria Theresia. I 1766 vendte han tilbage til Polen. I denne periode – (1776–1785) – gennemgik kongeslottet i Warszawa en større ombygning, hvor Bacciarellis malerier til kongen blev hængt op.

I 1816 blev Bacciarelli udnævnt til æresprofessor ved Det kongelige polske universitet. Senere fik han samme æresbevisninger ved akademierne i Dresden, Wien og Berlin.

Efter de omfattende ødelæggelser af Warszawa under anden verdenskrig, brugte man blandt andet Bacciarellis malerier med motiver af bybilleder som grundlag for genopbyggelsen af byen efter krigen.

Eksterne henvisninger 

Malere fra Italien

Personer fra Rom
Vilhelm Fischer

Vilhelm Fischer er navnet på flere personer:

 Vilhelm Fischer (arkitekt) (1868-1914) – dansk arkitekt
 Vilhelm Fischer (borgmester) (1877-1969) – dansk farmaceut, direktør og borgmester på Frederiksberg
Se også:
 Vilhelm Theodor Fischer (1857-1928) – dansk dyremaler
Maria Shriver

Maria Owings Shriver (født 6. november 1955 i Chicago i Illinois) er en amerikansk journalist, forfatter og tidligere Californiens førstedame. Hun var gift med tidligere Guvernør Arnold Schwarzenegger. Hun er datter af Sargent Shriver og Eunice Kennedy Shriver, og dermed også niece til John F., Robert F. og Edward Kennedy.

Referenser

Eksterne henvisninger 
 

 

Journalister fra USA
Børnebogsforfattere fra USA
Personer fra Chicago
Tv-værter fra USA